CELEX: 62012CN0179
Language: sk
Date: 2012-04-16 00:00:00
Title: Vec C-179/12 P: Odvolanie podané 16. apríla 2012 : The Dow Chemical Company proti rozsudku Všeobecného súdu (siedma komora) z  2. februára 2012 vo veci T-77/08, The Dow Chemical Company/Európska komisia

23.6.2012   
            
            
               SK
            
            
               Úradný vestník Európskej únie
            
            
               C 184/5
            
         Odvolanie podané 16. apríla 2012: The Dow Chemical Company proti rozsudku Všeobecného súdu (siedma komora) z 2. februára 2012 vo veci T-77/08, The Dow Chemical Company/Európska komisia
   (Vec C-179/12 P)
   2012/C 184/09
   Jazyk konania: angličtina
   
      Účastníci konania
   
   
      Odvolateľka: The Dow Chemical Company (v zastúpení: D. Schroeder a R. Polley, Rechtsanwälte)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               zrušiť rozsudok Všeobecného súdu vo veci T-77/08 v rozsahu, v akom zamieta jej návrh na zrušenie rozhodnutia Komisie z 5. decembra 2007 vo veci COMP/38.629, zmeneného a doplneného rozhodnutím Komisie K(2008) 2974 v konečnom znení z 23. júna 2008, v rozsahu, v akom sa týka odvolateľky,
            
         
               —
            
            
               zrušiť rozhodnutie Komisie z 5. decembra 2007 vo veci COMP/38.629, zmenené a doplnené rozhodnutím Komisie K(2008) 2974 v konečnom znení z 23. júna 2008, v rozsahu, v akom sa týka odvolateľky,
            
         
               —
            
            
               subsidiárne, zrušiť rozsudok Všeobecného súdu vo veci T-77/08 v rozsahu, v akom zamieta jej návrh na podstatné zníženie pokuty, ktorá jej bola uložená,
            
         
               —
            
            
               podstatne znížiť pokutu, ktorá jej bola uložená,
            
         
               —
            
            
               zaviazať Komisiu na náhradu nákladov na právne zastúpenie a iných trov konania a výdavkov spojených s konaním,
            
         
               —
            
            
               nariadiť iné opatrenia, ktoré Súdny dvor považuje za potrebné.
            
         
      Odvolacie dôvody a hlavné tvrdenia
   
   Odvolanie obsahuje dva dôvody. Podľa prvého odvolacieho dôvodu sa Všeobecný súd dopustil nesprávneho právneho posúdenia, pokiaľ ide o pripísanie porušenia odvolateľke. Keďže odvolateľka nevykonávala rozhodujúci vplyv nad DuPont Dow Elastomers (ďalej len „DDE“), spoločným podnikom s EI du Pont de Nemours and Company, nezúčastnila sa na porušení, ktorého sa dopustil DDE. Všeobecný súd sa dopustil nesprávneho právneho posúdenia tým, že nesprávne vyložil súvisiace pojmy jediná hospodárska jednotka, jediný podnik a výkon rozhodujúceho vplyvu. Podľa druhého odvolacieho dôvodu sa Všeobecný súd dopustil nesprávneho právneho posúdenia, pokiaľ ide o zvýšenie pokuty odvolateľky o 10 % na odstrašenie. Všeobecný súd sa dopustil nesprávneho právneho posúdenia tým, že rozhodol, že Komisia v tejto súvislosti neporušila zásadu rovnosti zaobchádzania.